13. ΒΑΣΙΛΙΚΟΝ ΔΙΑΤΑΓΜΑ της 5 Φεβρ./31 Μαρτ. 1947 Περί συνθέσεως και λειτουργίας της Επιτροπής του άρθρου 4 του Νόμου 2190 "περί Ανωνύμων Εταιρειών". ΄Εχοντες υπόψη το άρθρον 12 παρ. 3 του υπ' αριθ. 1705/1939 Α.Ν. "περί τροποποιήσεως και συμπληρώσεως των περί οργανισμού του Υπουργείου Εθνικής Οικονομίας κειμένων διατάξεων", το άρθρον 2 του Ν. Διατάγματος 113/46 "περί συμπληρώσεως διατάξεων αφορωσών Ανωνύμους Εταιρείας" και την από 19 Δεκεμβρίου 1946 (αριθ. πρωτ. 693/46) γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Άρθρ.1.-(Καθωρίζετο η σύνθεσις της Επιτροπής Ανωνύμων Εταιρειών, περί ης βλ. ήδη άρθρ. 4 παρ. 3 Β.Δ. 174/1963, ως αύτη ετροποποιήθη δια του Β.Δ. 486/1965, κατωτ. σελ. 10. Άρθρον 2 Η Επιτροπή γνωμοδοτεί επί των διαβιβαζομένων αυτή υπό του Υπουργού καταστατικών των υπό σύστασιν Ανωνύμων Εταιρειών, πασών εν γένει των τροποποιήσεων καταστατικών λειτουργουσών Ανωνύμων Εταιρειών των συμφώνως προς το άρθρον 50 του Ν. 2190 "περί Ανωνύμων Εταιρειών θποβαλλομένων υπό των Αλλοδαπών Ανωνύμων Εταιρειών στοιχείων ως και επί παντός θέματος αναγομένου εις τας ανωνύμους εταιρείας εφ' ου ήθελεν ζητήσει την γνώμην αυτής ο Υπουργός της Εθνικής Οικονομίας. Εις την αυτήν Επιτροπήν δύναται να ανατεθή υπό του Υπουργού η πρώτη επεξεργασία σχεδίων Νόμων ή Διαταγμάτων αφορώντων τας Ανωνύμους Εταιρείας. Η εισήγησις επί των θεμάτων της ημερησίας διατάξεως γίνεται υπό των αρμοδίων τμηματαρχών της Διευθύνσεως Ανωνύμων Εταιρειών, οίτινες μετέχουσι της Επιτροπής άνευ δικαιώματος ψήφου. Των συνεδριάσεων τηρούνται πρακτικά καταχωρούμενα επιμελεία του γραμματέως της Επιτροπής εις ειδικόν βιβλίον, υπογραφόμενον υπό του Προέδρου και του Γραμματέως. Η Γνωμοδότησις της Επιτροπής δέον να η ητιολογημένη και να ανακοινούται εις το Υπουργείον Εθνικής Οικονομίας δι' υποβολής αποσπάσματος του οικείου τμήματος των πρακτικών. Άρθρον 3 Χρέη Γραμματέως εκτελεί εις των Γραμματέων ή Εισηγητών της Διευθύνσεως Ανωνύμων Εταιρειών οριζόμενος υπό του Υπουργού της Εθνικής Οικονομίας ορίζοντος άμα και τον αναπληρωτήν αυτού εκ των υπαλλήλων της αυτής Διευθύνσεως. (Αντί για τη σελ. 7(δ) Σελ. 7(ε) Τεύχος 1411 Σελ. 1 Γενικές Διατάξεις περί Ανωνύμων Εταιρειών 12.Α.α.10-13 Άρθρον 4 1.Η Επιτροπή συνέρχεται καλουμένη υπό του Προέδρου αυτής δι' εγγράφου προσκλήσεως περιλαμβανούσης και τα θέματα της ημερησίας διατάξεως. 2.Η Επιτροπή ευρίσκεται εν απαρτία όταν παρίστανται τουλάχιστον πέντε (5) εκ των μελών αυτής αι δε αποφάσεις αυτής λαμβάνονται κατά πλειοψηφίαν των παρόντων και εν ισοψηφία υπερισχύει η ψήφος του ασκούντος την προεδρίαν. 